Í vikunni komu þýsk hjónaefni Wolfram Morales og Annette Seiltgen alla leið til Siglufjarðar til að gifta sig . Hjónin Wolfram Morales og Annette Seiltgen kona hans , sem giftu sig á Siglufirði Forsaga málsins er á þá leið , að á þeirra heimaslóðum getur tekið marga mánuði að fá tíma hjá fógeta til að gifta sig , vegna þess hve bókunar fyrirkomulagið er þungt þar í landi . Þá kom upp hugmyndin um að gifta sig á Íslandi , nánar tiltekið í Reykjavík , en einnig þar getur biðin verið nokkuð löng . Gegnum kunningsskap fréttist af því að á Siglufirði væri hægt að gifta sig hjá sýslumanni með stuttum fyrirvara . Það var því ákveðið að slá til og fara í skemmtiferð til Siglufjarðar og gifta sig í leiðinni . KS-Art Photography á Siglufirði var beðin um að taka brúðkaupsmyndirnar , sem einnig var hægt að panta með stuttum fyrirvara . Þegar verðandi brúðgumi var búinn að finna út hve smurt þetta gæti gengið hér , ákvað vinur hans og unnusta vinarins að slást í hópinn og gifta sig líka á Siglufirði ! Það var Brynja Ingunn Hafsteinsdóttir sem gifti .